cy et en cy en es de en es ceb pl cy cy fr en en sl cy af en ceb it cy it cy cy en cy en cy en cy en cy en cy en cy en ca en cy en en en cy en cy en de en et ca cy cy cy cy en nl en nb ro cy cy cy es cy cy cy cy cy de cy cy es cy ast cy pt de en cy cy fr jbo cy cy it ro et cy jbo it cy cy fr jbo cy cy it ro cy cy cs it en cy fr jbo cy cy it ro cy cy cy it en cy cy fr es cy cy it ro et es cy it en cy cy en es cy cy es fr et es cy it en cy cy en cy cy cy it fr cy es cy it en cy cy en cy cy cy es fr et nl cy es en cy cy en es cy cy it en cy en cy en cy en cy en cy en en ceb cy cy bn es cy cy cy cy es en pl cy cy th
(type a keyword or post title)
Mae Gŵyl Arall yn y Dre'
Categori: Arian a Busnes, Celfyddydau, Cerddoriaeth, Hamdden, Iaith, Llenyddiaeth, Newyddion
Bydd gŵyl arbennig yn cael ei chynnal mewn amryw o leoliadau yng Nghaernarfon dros y penwythnos, a fydd yn cynnwys gwledd o gerddoriaeth, llenyddiaeth, sgyrsiau a theithiau i ddenu’r sylw.
Bydd Gŵyl Arall ar ei seithfed blwyddyn eleni ac fe aeth Lleol.cymru i holi un o’r trefnwyr, Nici Beech am y gweithgareddau fydd yn digwydd dros y penwythnos prysur.
Meddai, "Mae ‘na ddigon o fiwsig - lot o seisynau trafod amrywiol yn ystod y dydd  - llenyddiaeth yn amlwg - mae Patick Mc Guinness, enillydd llyfr y flwyddyn eleni yn gwneud sesiwn b’nawn Sadwrn a Guto Dafydd yn lansio ei nofel i oedolion, Stad, hefyd bydd ychydig o wleidyddiaeth a hanes - mae taith Pryd Bydd Cymru, ble bydd Seimon Brooks a Daniel Williams yn trafod dyfodol ‘y genedl’ fore Sadwrn."
Ychwanegodd, "Mae na deithiau cerdded difyr gan Deian ap Rhisiart ac Angharad Tomos o gwmpas y dre, ynghyd a chrefft, natur a phethau difyr i blant."
Nid unig y mae’r Ŵyl o fewn muriau’r dref, ond mae hi hefyd yn mentro ar yr afon Menai hefyd, fel eglurodd, "Mae yna ddau drip cwch eleni - Gwyneth Glyn, Gwenan Gibbard a Gethin Griffiths yn canu alawon J Glyn Davies ar y Queen of The Sea. ac mae yna un sy’n cydfynd efo dathlu 150 mlynedd sefydlu‘r wladfa a chyoeddi llyfr i blant Twm Bach ar y Mimosa."
Gigs yn y Castell
Un o uchafbwyntiau’r Ŵyl eleni fydd y gigiau yng Nghastell Caernarfon, gyda Geraint Jarman yn gorffen a’r bytholwyrdd Meic Stevens yn swyno, ‘Mi ydan ni’n lwcus ein bod yn gallu defnyddio’r Castell, diolch i Cadw. Dyma’r trydydd tro i Geraint Jarman chwarae yn y Castell unwaith ddwy flynedd yn ol ac unwaith ym 1983 yn ystod gŵyl y cestyll - mae pethau wedi newid erbyn hyn!"
Melltith ar y Nyth
Mae Nici yn edrych ymlaen yn enwedig at brosiect Melltith ar y Nyth, sef perfformiad o ganeuon opera roc Endaf Emlyn a Hywel Gwynfryn o 1975 gyda rhai artistiaid amlwg y Sin Gerddoriaeth Gymraeg heddiw yn perfformio, meddai, "Nos Sul mi ydan ni’n llwyfannu prosiect Melltith ar y Nyth sydd wedi denu lot fawr o sylw a diddordeb. Gruff ab Arwel ydi cyfarwyddwr cerddorol y prosiect ac mae Georgia Ruth Williams, Rhys Meirion ac Elin Fflur ymhlith yr enwau fydd yn cymryd rhan a bydd Candelas yn cloi yr wyl yno."
Mae’r Ŵyl erbyn hyn wedi ehangu cryn dipyn ers y dechrau ac mae Nici’n dweud bod y tîm yn ddiolchgar i lawer o bobl am y cymorth, "Dydio o’m yn hawdd trefnu, ond mi ydan ni’n mwynhau. Criw bach ohonon ni sydd wrthi ond  mae  yna  help ar gael a mi ydan ni’n cydweithio efo pobl yn lleol - mi ydan ni wedi bod yn lwcus o gael benthyg adnoddau a gwasanethau gan rai a ‘chydig o gefnogaeth ariannol gan rai cwmniau. Mae’r Cyngor Tref yn gefnogol iawn i ni - mae’r maer hyd yn oed wedi gwirfoddoli i stiwardio yn gig Jarman nos Sadwrn!"
Os ydych am fentro i Gaernarfon dros y penwythnos, bydd yna raglen brint ar gael ar hyd y dre a thu hwnt ac yn siop lyfrau Palas Print  lle bydd modd cael prynu tocynnau. Os nad ydych yn byw yn lleol, fe ellir cael copi o’r rhaglen yn llawn ar y wefan a dolen i brynu tocynnau.
Mae angen i chi fewngofnodi i adael sylwadau.
Arian a Busnes (300)
Ble mae'r llun? (0)
Eisteddfod yr Urdd (101)
Gwyddoniaeth a Thechnoleg (158)
Hyfforddiant / Cyrsiau (25)
Diwedd yr Awr Gymraeg ar Trydar
on 26/10/2017 - 05:19 pm
Tafwyl yn cyhoeddi rhaglen lawn
on 30/05/2018 - 03:56 pm
Menter Caerdydd yn cyfrannu 1.9 miliwn i'r economi leol
on 15/07/2016 - 09:52 am
Uchafbwyntiau cynnar Eisteddfod Ynys Môn
on 09/08/2017 - 07:12 pm
Canolfan newydd i hybu’r Gymraeg yn agor ym Mhort Talbot
on 23/01/2019 - 05:43 pm
Cysylltu Linked In Facebook
Trydar Dilynwch ni +
..Gwarchodir pob delwedd, cynllun, ysgrif ac arddull gan hawlfraint Lleol.net 2007- 2014